laion/Wikipedia-Exotic huggingface dataset:
দৈনিক জাগরণ

'দৈনিক জাগরণ' হিন্দি ভাষায় প্রকাশিত ভারতের একটি দৈনিক সংবাদপত্র। ২০১৭ সালে ভারতের বড় পত্রিকার তালিকায় স্থান করে নেয় জাগরণ।  ২০১০ সালের এক জরীপ অনুযায়ী এটি পাঠক সংখ্যার দিক দিয়ে বিশ্বের ১৭তম পত্রিকা। ১৯৪২ সালে পূর্ণ চন্দ্র গুপ্ত প্রথম চালু করেন। পরবর্তীতে নরেন্দ্র মহান পত্রিকাটির সম্পাদক হন। জাগরণ প্রকাশনা লিমিটেড পত্রিকাটির প্রকাশক। এটি বোম্বে স্টক এক্সচেঞ্জ ও ভারতের ন্যাশনাল স্টক এক্সচেঞ্জের তালিকাবদ্ধ একটি প্রকাশনা। জাগরণ প্রকাশনা লিমিটেড ২০১০ সালে ও নয়া দুনিয়া ২০১২ সালে আসিকুইরিড মিড ডে অর্জন করে। অমর উজালা বাংলা ভাষার সংবাদপত্রের তালিকা দৈনিক বসুমতি দৈনিক যুগশঙ্খ দৈনিক সকালবেলা "Study Tour "Success made in India""। Wan-Ifra। সেপ্টেম্বর ২০১০। ২৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৪।  File:Dainik Jagran 2018 stampsheet of India.jpg Abhineet Kumar (২০ জানুয়ারি ২০১৩)। "Jagran buys Mid-Day's publication business"। Business Standard।  "Jagran Prakashan buys Nai Dunia"। Indian Express। ৩ এপ্রিল ২০১২।  দাপ্তরিক ওয়েবসাইট (হিন্দি)
বাংলাদেশ জাতীয় আরকাইভস

বাংলাদেশ জাতীয় আরকাইভস ঢাকায় অবস্থিত এবং বই, মাইক্রোফিল্ম রোলস ও সংবাদপত্র ক্লিপসহ ২,২৫,০০০ দস্তাবেজ রয়েছে। ১৯৭৩ সালে বাংলাদেশ সরকার কর্তৃক আরকাইভস প্রতিষ্ঠিত হয় এবং জাতীয় আরকাইভস ও লাইব্রেরী অধিদপ্তর কর্তৃক পরিচালিত হয়। ১৯৮৫ সাল পর্যন্ত ঢাকা বিশ্ববিদ্যালয়ের ক্যাম্পাসের কাছে একটি ভাড়াটে ভবনে অবস্থিত ছিল। দস্তাবেজসমূহ বর্তমানে শেরে-বাংলা নগর জাতীয় গ্রন্থাগারের একটি জাতীয় ভবনে রয়েছে। The World of Learning 2005। Europa Publications। ২০০৪। পৃষ্ঠা ১৪৩।  শরীফ উদ্দিন আহমেদ এবং কে.এম করিম (২০১২)। "আর্কাইভস"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  সংগ্রহের তথ্য ওয়েব্যাক মেশিনে আর্কাইভকৃত ২২ সেপ্টেম্বর ২০২০ তারিখে
কার্টিস রিড

কার্টিস আলেকজান্ডার রিড (ইংরেজি: Curtis Reid; জন্ম: ১৬ জুলাই, ১৮৩৬ - মৃত্যু: ১ জুলাই, ১৮৮৬) নিউ সাউথ ওয়েলসের ইনভেরারি পার্ক এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ও আম্পায়ার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী উপস্থাপন করে গেছেন কার্টিস রিড। টেস্ট ক্রিকেটের ইতিহাসের প্রথম টেস্টে আম্পায়ারের দায়িত্ব পালন করেছিলেন। সমগ্র খেলোয়াড়ী জীবনে তিনটিমাত্র প্রথম-শ্রেণীর খেলায় অংশগ্রহণ করেছিলেন। ১৮৬৯-৭০ মৌসুম থেকে ১৮৭০-৭১ মৌসুম পর্যন্ত কার্টিস রিডের প্রথম-শ্রেণীর খেলোয়াড়ী জীবন চলমান ছিল। কোন টেস্টে অংশগ্রহণ করার সুযোগ পাননি তিনি। খেলোয়াড়ী জীবনের শুরুতে কার্টিস রিড বামহাতি ব্যাটসম্যান ও ডানহাতি বোলার হিসেবে খেলেন। পুরো সময়কালে ভিক্টোরিয়ার পক্ষে তিনটি প্রথম-শ্রেণীর খেলায় অংশ নেন। ১০.৮৭ গড়ে ১৬ উইকেট পান। তন্মধ্যে, ১৮৭০-৭১ মৌসুমে তাসমানিয়ার বিপক্ষে ৬/৬৪ ও ৬/৫ লাভ করেন। তবে, ব্যাট হাতে তিনি সফলতার স্বাক্ষর রাখতে পারেননি। পাঁচ ইনিংসে মাত্র ১২ রান তুলেছিলেন। অবসর পরবর্তীকালে ১৮৭৭ সালে একটি টেস্টে আম্পায়ার হিসেবে খেলা পরিচালনা করেছিলেন তিনি। ১৫ মার্চ থেকে ১৯ মার্চ, ১৮৭৭ তারিখে মেলবোর্নে অনুষ্ঠিত অস্ট্রেলিয়া-ইংল্যান্ডের মধ্যকার উদ্বোধনী টেস্টে কার্টিস রিড আম্পায়ারের দায়িত্বে ছিলেন। খেলা পরিচালনায় অপর প্রান্তে বেন টেরি তাকে সহযোগিতা করেন। ব্যক্তিগত জীবনে বিবাহিত ছিলেন তিনি। ১৪ আগস্ট, ১৮৬২ তারিখে সোফি ডাইটের সাথে পরিণয়সূত্রে আবদ্ধ হন। এ দম্পতির সন্তান কার্টিস আর্থার রিড ভূমি জরিপকারী এবং পার্থভিত্তিক রোভার্স ফুটবল ক্লাব ও ইস্ট ফ্রিম্যান্টল ফুটবল ক্লাব এবং মেলবোর্নভিত্তিক মেলবোর্ন ফুটবল ক্লাবের পক্ষে অস্ট্রেলিয়ান রুলস ফুটবলে অংশ নেন। ভিক্টোরিয়ার তারাউইংগি এলাকায় মদ প্রস্তুতকারকের ভূমিকায় অবতীর্ণ হয়েছিলেন। ১৮৭৮ সালে মেলবোর্ন ক্রিকেট ক্লাবের সচিব হিসেবে মনোনীত হন। ক্লাবের প্রথম বেতনভূক সচিব ছিলেন তিনি। এছাড়াও, অস্ট্রেলিয়ায় অন্যতম প্রথম ক্রিকেট সাংবাদিক ছিলেন তিনি। ১ জুলাই, ১৮৮৬ তারিখে ৫০ বছর বয়সে ভিক্টোরিয়ার হথর্ন এলাকায় কার্টিস রিডের দেহাবসান ঘটে। CricketArchive Player Oracle, Retrieved 18 June 2019 "Victoria v Tasmania, 1870/71"। Cricinfo। সংগ্রহের তারিখ ২৯ আগস্ট ২০১৮।  Whittaker, David Maxwell। "Reid, Curtis Alexander (1838–1886)"। ADB। সংগ্রহের তারিখ ২৯ আগস্ট ২০১৮। ; "Marriages"। The Argus: 4। ২৬ আগস্ট ১৮৬২। সংগ্রহের তারিখ ২৯ আগস্ট ২০১৮। ; Deaths: Reid, The Argus, (Saturday, 29 December 1923), p.13. Births: Reid, The Australasian, Saturday, 8 April 1876), p.25; Marriages: Reid—Tullidge, The Argus, (Saturday, 10 December 1904), p.13; Deaths: Reid, The Darling Downs Gazette, (Thursday, 16 May 1912), p.4. "MCC Chronology and Membership growth" (পিডিএফ)। Melbourne Cricket Club। সংগ্রহের তারিখ ২৯ আগস্ট ২০১৮।  'Scout', "Cricket Notes", The Weekly Times, (Saturday, 29 March 1879), p.5. "Our Melbourne Letter"। Ovens and Murray Advertiser: 2। ১০ জুলাই ১৮৮৬। সংগ্রহের তারিখ ২৯ আগস্ট ২০১৮।  স্যাম কস্টিক শেফিল্ড শিল্ড রিচার্ড বেঞ্জামিন টেরি নিউ সাউথ ওয়েলস ক্রিকেট দল টেস্ট ক্রিকেট আম্পায়ারদের তালিকা ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর ইএসপিএনক্রিকইনফোতে কার্টিস রিড (ইংরেজি) ক্রিকেটআর্কাইভে কার্টিস রিড (সদস্যতা প্রয়োজনীয়) (ইংরেজি)
উত্তর হল্যান্ড

উত্তর হল্যান্ড (ওলন্দাজ: Noord-Holland [ˌnoːrt ˈɦɔlɑnt] (শুনুন), পশ্চিম ফ্রিশ্চিয়ান ওলন্দাজ: Noard-Holland) নেদারল্যান্ডের উত্তর-পশ্চিমাঞ্চলে অবস্থিত একটি প্রদেশ। এটি উত্তর সাগরের তীরে অবস্থিত। এটি দক্ষিণ হল্যান্ড ও উটরেচের উত্তরে এবং ফ্রিসল্যান্ড ও ফ্লেবল্যান্ডের পশ্চিমে অবস্থিত। ২০১৫ সালে, এর জনসংখ্যা ছিল ২,৭৬২,১৬৩ জন। এর আয়তন ২,৬৭০ কিমি২ (১,০৩০ মা২)। ৯ম থেকে ১৬শ শতাব্দী পর্যন্ত এটি পশ্চিম ফ্রিসল্যান্ডসহ কাউন্টি অব হল্যান্ড নামে পরিচিত ছিল। ১৭শ এবং ১৮শ শতাব্দীতে এটি হল্যান্ড নামধারণ করে। ইংরেজিতে একে বলা হত "নোর্দান কোয়ার্টার"। ১৮৪০ সালে, হল্যান্ড প্রদেশকে আরো দুটি ভাগে ভাগ করা হয়। একটির নাম হয় উত্তর হল্যান্ড, আরেকটির নাম দেয়া হয় দক্ষিণ হল্যান্ড। ১৮৫৫ সালে, হারলেমমার্মার তৈরি করা হয়। প্রদেশীয় সরকারের রাজধানী এবং সাংসদ হারলেমে অবস্থিত। এবং হল্যান্ড প্রদেশটির সবচেয়ে বড় শহরের নাম আমস্টারডাম। এটি নেদারল্যান্ডেরও রাজধানী। উত্তর হল্যান্ডের কিংস কমিশনার হলেন জোহান রেমকেস। ২০১০ সালে তিনি দায়িত্ব পালন করে আসছেন। এই প্রদেশটিতে ৫১টি পৌরসভা আছে। এবং তিনটি বন্দর রয়েছে। (ওলন্দাজ) নুরড-হল্যান্ড ভোকস্ল্যান্ড ওয়েব্যাক মেশিনে আর্কাইভকৃত ৩১ অক্টোবর ২০২০ তারিখে, উত্তর হল্যান্ডের প্রদেশ। Retrieved on 19 Januari 2019. https://ec.europa.eu/eurostat/documents/2995521/9618249/1-26022019-AP-EN.pdf/f765d183-c3d2-4e2f-9256-cc6665909c80 XE.com average EUR/ USD ex. rate in 2017 "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩।  "Regionale kerncijfers Nederland" (Dutch ভাষায়)। CBS। সংগ্রহের তারিখ ৩০ মে ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
মিনি কক্সবাজার, চাঁদপুর

মেঘনার চর বাংলাদেশের চাঁদপুর জেলায় রাজরাজেশ্বর ইউনিয়নে পদ্মা, মেঘনা ও ডাকাতিয়া নদীর মিলনস্থলে অবস্থিত একটি পর্যটনকেন্দ্র। এটি নদীকেন্দ্রিক বাংলাদেশের সর্বোচ্চ পর্যটন কেন্দ্র।[তথ্যসূত্র প্রয়োজন] এর চারদিকে নদী হওয়ায় কক্সবাজার সমুদ্র সৈকতের মতো দেখায় তাই পর্যটকরা এর নাম দিয়েছেন মেঘনার চর।[মৌলিক গবেষণা?] স্থানীয়ভাবে বালু চর, পদ্মার চর ও মেঘনার চর নামেও এর পরিচিতি রয়েছে। বেসরকারিভাবে “স্বপ্ন ট্যুরিজম” নামক প্রতিষ্ঠান এই পর্যটনকেন্দ্রটি পরিচালনা করে। চাঁদপুর ত্রিনদী মোহনা বড়স্টেশন মোলহেড থেকে দেড় কিলোমিটার দূরে পদ্মা ও মেঘনার মিলনস্থলের দক্ষিণ পূর্ব অংশে বালুময় ভূমি। নদীপৃষ্ঠ থেকে কিছুটা উঁচু হওয়ায় শুষ্ক ও বর্ষা মৌসুমের ভরা জোয়ারেও এটির পুরো অংশ পানিতে ভেসে যায় না। বছরজুড়ে পর্যটকদের আনাগোনা থাকে। ২০১৮ সালের শুরুর দিক থেকে মিনি কক্সবাজার ধীরে ধীরে দেশব্যাপী মানুষের কাছে পর্যটনকেন্দ্র হিসেবে পরিচিতি লাভ করতে শুরু করে। নদীর ভাঙা-গড়ার মধ্যেই প্রাকৃতিকভাবে এই স্থানটির উৎপত্তি। চারদিকে নদী ও দূর থেকে স্থানটি দক্ষিণ পূর্বাংশে চাঁদপুর জেলা শহরকে এবং এর বিপরীত দিকে ছোট আকৃতিতে শরীয়তপুর জেলাকে অনুধাবন করা পর্যটন কেন্দ্রের বিশেষ আকর্ষণ। শীত মৌসুমে এবং গ্রীষ্মের আগ পর্যন্ত এ পর্যটন কেন্দ্রের সৌন্দর্য ঘুরতে আসা দর্শনার্থীদের মন কাড়ে। এ স্থানটি পদ্মা ও মেঘনার মিলনস্থলে অবস্থান হওয়া দু’দিকে মেঘনা ও পদ্মার বিস্তীর্ণ জলরাশির ছোট ছোট ঢেউ আর বালুকাময় বিস্তীর্ণ চরের সৌন্দর্য উপভোগ করতে বাংলাদেশের বিভিন্ন অঞ্চল থেকে পর্যটকরা এখানে ভিড় করে। সকালে বা বিকেলে এসে সূর্যোদয় ও সূর্যাস্ত উভয়টির দৃশ্যই এখান থেকে দেখা যায়। দু’দিক থেকে দু’নদীর ছোট ছোট ঢেউ আছড়ে পড়া, পদ্মা-মেঘনায় জেলেদের ইলিশ ধরার দৃশ্য আর বিস্তীর্ণ বালির ফাঁকে সবুজ ঘাস মিনি কক্সবাজার বিশেষ সৌন্দর্য। এছাড়া জনপ্রিয় স্থানটিতে পর্যটকদের জন্যে মেঘনা ও পদ্মা নদীর মিঠা পানিতে সাঁতারের পাশাপাাশি ও গোসলের সুযোগ রয়েছে। বর্ষার সময় সাঁতার না-জানা পর্যটকদের জন্য মিনি কক্সবাজার ঝুঁকিপূর্ণ। ১২ জুন ২০১৯ তারিখে এখানে সাঁতার কাটতে গিয়ে একজন পর্যটক নিখোঁজ হন। ১৩ জুন ২০১৯ তারিখে চাঁদপুর নদী ফায়ার সার্ভিস, বাংলাদেশ নৌ-বাহিনী ও কোস্টগার্ড সদস্যরা তার লাশ উদ্ধার করে। বাংলাদেশ পানি উন্নয়ন বোর্ড এ পর্যটনকেন্দ্রকে চাঁদপুর শহর রক্ষা বাঁধের জন্যেও ঝুঁকিপূর্ণ হিসেবে দেখছে। বাংলাদেশের সমুদ্র সৈকতের তালিকা "মেঘনার বুকে মিনি কক্সবাজার"। দৈনিক মানবজমিন। ১৬ এপ্রিল ২০১৯। সংগ্রহের তারিখ ১৮ জুন ২০১৯।  "চাঁদপুরের বালুর চরে সমুদ্র সৈকতের অনুভূতি"। বৈশাখী টিভি। ৬ মার্চ ২০১৯। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৯।  "নদীর মোহনায় এ যেন সাগরসৈকত"। দৈনিক প্রথম আলো। ৫ এপ্রিল ২০১৯। সংগ্রহের তারিখ ১৮ জুন ২০১৯।  "ঘুরে এলাম মিনি কক্সবাজার!"। দৈনিক জনকণ্ঠ। ৪ মে ২০১৮। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৯।  "চাঁদপুরে মিনি কক্সবাজার ও ত্রি-নদীর মোহনায় পর্যটকের মিলনমেলা"। চাঁদপুর টাইমস। ১৫ এপ্রিল ২০১৯। সংগ্রহের তারিখ ১৮ জুন ২০১৯।  "মিনি কক্সবাজারে ভ্রমণে গিয়ে কলেজ ছাত্রের মৃত্যু"। দৈনিক ইত্তেফাক। ১২ জুন ২০১৯। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৯।  "চাঁদপুরে পদ্মার চরে গোসল করতে নেমে কলেজছাত্র নিখোঁজ"। বাংলা ট্রিবিউন। ১২ জুন ২০১৯। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৯।  "চাঁদপুরে নিখোঁজ কলেজছাত্রের মরদেহ উদ্ধার"। সময় টিভি। সংগ্রহের তারিখ ১৮ জুন ২০১৯।  "মেঘনায় জেগে ওঠা চরে হুমকিতে পড়বে শহররক্ষা বাঁধ"। বাংলানিউজটোয়েন্টিফোর.কম। ৯ এপ্রিল ২০১৯। সংগ্রহের তারিখ ১৮ জুন ২০১৯।
উইলফ্রেড ফার্গুসন

উইলফ্রেড ফার্গুসন (ইংরেজি: Wilfred Ferguson; জন্ম: ১৪ ডিসেম্বর, ১৯১৭ - মৃত্যু: ২৩ ফেব্রুয়ারি, ১৯৬১) ত্রিনিদাদ ও টোবাগোর লংডেনভিল এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতে লেগ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন উইল্ফ ফার্গুসন নামে পরিচিত উইলফ্রেড ফার্গুসন। ১৯৪২-৪৩ মৌসুম থেকে ১৯৫৫-৫৬ মৌসুম পর্যন্ত উইলফ্রেড ফার্গুসনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ত্রিনিদাদ ও টোবাগোর সদস্যরূপে প্রথম-শ্রেণীর ক্রিকেটে অংশ নিয়েছেন। সমগ্র খেলোয়াড়ী জীবনে আটটিমাত্র টেস্টে অংশগ্রহণের সুযোগ লাভ করেছিলেন উইলফ্রেড ফার্গুসন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক হয় তার। ১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই টেস্ট ক্রিকেটে অভিষেক ঘটেছিল উইলফ্রেড ফার্গুসনের। ১৭ মার্চ, ১৯৫৪ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। ২৩ ফেব্রুয়ারি, ১৯৬১ তারিখে ৪৩ বছর বয়সে ত্রিনিদাদের পোর্ট অব স্পেনে উইলফ্রেড ফার্গুসনের দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।  "West Indies – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।  মরিস ট্রেমলেট রবার্ট ক্রিস্টিয়ানি ওয়েস্ট ইন্ডিয়ান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে উইলফ্রেড ফার্গুসন (ইংরেজি) ক্রিকেটআর্কাইভে উইলফ্রেড ফার্গুসন (সদস্যতা প্রয়োজনীয়) (ইংরেজি)
দর্শন রাবল

দর্শন রাবল (জন্ম: ১৮ অক্টোবর, ১৯৯৪) একজন ভারতীয় গায়ক, সুরকার এবং গীতিকার। তিনি হিন্দি, গুজরাটি, পাঞ্জাবি এবং বাংলা সহ বিভিন্ন ভাষায় তার কাজের জন্য পরিচিত। ২০১৪ সালে তিনি স্টারপ্লাস মিউজিক রিয়েলিটি শো, ইন্ডিয়া'স র স্টার- এ অংশগ্রহণ করেন এবং প্রথম রানার আপ হিসেবে সমাপ্ত হন। তিনি বলিউডের কয়েকটি ছবিতে ক্যামিও ভূমিকায় অবতীর্ণ হয়েছেন। তিনি বিনোদন শিল্পে প্রবেশের আগে একাডেমিক চ্যালেঞ্জের সম্মুখীন হন এবং দুর্বল একাডেমিক পারফরম্যান্সের কারণে কলেজ থেকে বহিষ্কৃত হন। ২০১৪ সালে দর্শন রাবলের কর্মজীবন শুরু হয়েছিল, যখন তিনি রিয়েলিটি শো ইন্ডিয়াস র স্টার-এ অংশগ্রহণ করেছিলেন এবং প্রথম রানার আপ ঘোষণা করা হয়েছিল। রাবল হিমেশ রেশমিয়ার সমর্থনকে বলিউড শিল্পে তার প্রাথমিক সাফল্যের একটি গুরুত্বপূর্ণ কারণ হিসেবে উল্লেখ করেছেন। ২০২৩ সাল পর্যন্ত, তিনি হিন্দি, গুজরাটি এবং তেলুগু সহ বিভিন্ন ভাষায় বেশ কয়েকটি জনপ্রিয় গান প্রকাশ করেছেন। তার উল্লেখযোগ্য কিছু কাজের মধ্যে রয়েছে "এক লডকি কো দেখা তো আইসা লাগা," "চোগাদা" এবং "খেচ মেরি ফটো"। রাবল ২০১৭ সালে টাইমস মোস্ট ডিজায়ারেবল ম্যান- এ ৪৫ নম্বরে স্থান পেয়েছিলেন। তিনি ট্রান্সমিডিয়া গুজরাটি স্ক্রিন এবং সেরা পুরুষ গায়কের জন্য স্টেজ অ্যাওয়ার্ড জিতেছেন। "I don't create songs to meet expectations: Darshan Raval"। Hindustan Times (ইংরেজি ভাষায়)। ২০২২-১১-০৫। সংগ্রহের তারিখ ২০২৩-০৯-১৮।  "India's Raw Star: Rituraj Mohanty beats Darshan Raval to be the winner"। India Today (ইংরেজি ভাষায়)। সংগ্রহের তারিখ ২০২৩-০৯-১৮।  "Darshan Rawal: I was thrown out of college for not being a good student"। The Times of India। ২০১৮-০২-২৩। আইএসএসএন 0971-8257। সংগ্রহের তারিখ ২০২৩-০৯-১৮।  "India's Raw Star: Rituraj Mohanty beats Darshan Raval to be the winner"। India Today (ইংরেজি ভাষায়)। সংগ্রহের তারিখ ২০২৩-০৯-১৮।  "Teraa Suroor song Bekhudi: Darshan Raval breathes life into Himesh Reshammiya's sob story | India.com"। www.india.com (ইংরেজি ভাষায়)। সংগ্রহের তারিখ ২০২৩-০৯-১৮।  "Himesh to record songs with India's Raw Star contestants"। Hindustan Times (ইংরেজি ভাষায়)। ২০১৪-১০-১৮। সংগ্রহের তারিখ ২০২৩-০৯-১৮।  Singh, Arpita; News, India TV (২০১৯-০২-১৯)। "Dealing with fame was complicated, says Darshan Raval"। www.indiatvnews.com (ইংরেজি ভাষায়)। সংগ্রহের তারিখ ২০২৩-০৯-১৮।  "Here are the other winners of The Times 50 Most Desirable Men 2017"। The Times of India। ২০১৮-০৫-০৪। আইএসএসএন 0971-8257। সংগ্রহের তারিখ ২০২৩-০৯-১৮।  উইকিমিডিয়া কমন্সে দর্শন রাবল সংক্রান্ত মিডিয়া রয়েছে। ইন্টারনেট মুভি ডেটাবেজে দর্শন রাবল  (ইংরেজি) ইন্সটাগ্রামে দর্শন রাবল টুইটারে দর্শন রাবল ফেসবুকে দর্শন রাবল
ক্রেন (পরিমাপের একক)

ক্রেন হলো প্রাচীনকালে ব্যবহৃত এক ধরনের পরিমাপের একক। ১৮ শতকের প্রথম দিকে এর ব্যবহার ছিলো। ওজনের এ একক আটলান্টিক মহাসাগরের ভূভাগীয় অংশ উত্তর সাগরে মাছ ধরার শিল্পে ব্যবহৃত একটি একক হিসেবেও পরিচিত। মেট্রিকের একক হিসেবে এটি প্রায় ১৭০.৫ লিটার। ১৮৫২ সালে এটির মাধ্যমে প্রায় ৩৭.৫ সাম্রাজ্য গ্যালন ওজনের ১২০০ মানসম্মত বাক্সের মাছ পরিমাপ করা হয়। তবে এ হিসাবটি ৭০০ থেকে ২৫০০ এর মধ্যে যেকোনো সংখ্যায় পরিবর্তিত হয়। "cran"। sizes.com।  Cardarelli, François - Encyclopedia of Scientific Units, Weights & Measures (Springer .2003 আইএসবিএন ১-৮৫২৩৩-৬৮২-X)
চার্চ স্ট্রীট পার্ক

চার্চ স্ট্রীট পার্ক যুক্তরাষ্ট্রের মরিসভিলেতে অবস্থিত একটি ক্রিকেট মাঠ। এতে ২০১৮ সালের সেপ্টেম্বর মাসে যুক্তরাষ্ট্রের উত্তর উপ-অঞ্চলীয় দলগুলোর মধ্যে অনুষ্ঠিত ২০১৮-১৯ আইসিসি টুয়েন্টি২০ বিশ্বকাপ আমেরিকান বাছাইপর্বের খেলাগুলোর আয়োজন করা হয়। ২০১৯ সালের মে মাসে আন্তর্জাতিক ক্রিকেট কাউন্সিল নিশ্চিত করে যে, ২০১৯ যুক্তরাষ্ট্র তিন-জাতি সিরিজের মোট ছয়টি একদিনের আন্তর্জাতিক (ওডিআই) খেলা উক্ত মাঠে অনুষ্ঠিত হবে। যুক্তরাষ্ট্র চার্চ স্ট্রীট পার্ক "Americas T20 Qualifier confirmed for North Carolina, but Auty Cup in doubt"। ESPN Cricinfo। সংগ্রহের তারিখ ১৯ আগস্ট ২০১৮।  "ICC Men's Cricket World Cup League 2 series announced"। International Cricket Council। সংগ্রহের তারিখ ৭ মে ২০১৯।
মরিসভিলে, নর্থ ক্যারোলাইনা

মরিসভিলে প্রাথমিকভাবে ওয়েক কাউন্টি, নর্থ ক্যারোলাইনায় অবস্থিত যার একটি ছোট অংশ প্রতিবেশী নর্থ ক্যারোলাইনার ডারহাম কাউন্টি পর্যন্ত বিস্তৃত। ২০১০ সালের যুক্তরাষ্ট্রের জনসংখ্যার পরিসংখ্যান অনুযায়ী এর জনসংখ্যা প্রায় ১৮,৫৭৬ যুক্তরাষ্ট্র পরিসংখ্যান ব্যুরো ২০১৩ সালের ১ জুলাই অনুমান করেন যে, এর জনসংখ্যা প্রায় ২১,৯৩২ এলাকাটি মূলত ১৮৫২ সালে জেরেমিয়া মরিস এর নামানুসারে নামকরণ করা হয়েছে। মরিস নর্থ ক্যারোলাইনা রেলরোডকে কিছু জমি দান করেছিলেন একটি ডিপো, পানির টাওয়ার ও অন্যান্য বিল্ডিংয়ের জন্য। রেল লাইন ও ইন্টারসেকশন রোডের পাশে এর অবস্থান হওয়ায় শহরটি ক্রমান্বয়ে বৃদ্ধি পেয়ে চাপেল হিল, রালেইগ, এবং হিলসবরগ এর দিকে বাড়তে লাগল। মার্কিন আদমশুমারি দপ্তর অনুসারে শহরটির মোট আয়তন ৮.৩ বর্গমাইল (২১.৫ কিমি২), যার মধ্যে ৮.৩ বর্গমাইল (২১.৪ কিমি২) হচ্ছে ভূমি এবং ০.০৪ বর্গমাইল (০.১ কিমি২), অথবা ০.৬২%, পানি। উইকিমিডিয়া কমন্সে মরিসভিলে, নর্থ ক্যারোলাইনা সংক্রান্ত মিডিয়া রয়েছে। Town of Morrisville official website Morrisville Chamber of Commerce "Population and Housing Unit Estimates"। সংগ্রহের তারিখ জুন ৯, ২০১৭।  "American FactFinder"। United States Census Bureau। সংগ্রহের তারিখ ২০০৮-০১-৩১।  "US Board on Geographic Names"। United States Geological Survey। ২০০৭-১০-২৫। সংগ্রহের তারিখ ২০০৮-০১-৩১।  "General Information"। Town of Morrisville। ২০১১-০৬-০৯ তারিখে মূল থেকে আর্কাইভ করা। সংগ্রহের তারিখ ২০১০-০৬-১৬।  "P.L. 94-171 County Block Map (2010 Census): Wake County, NC (Map Sheet 17)" (পিডিএফ)। U.S. Census Bureau। সংগ্রহের তারিখ ডিসেম্বর ৩০, ২০১১।  "2010 Census Redistricting Data (Public Law 94-171) Summary File"। American FactFinder। United States Census Bureau। সংগ্রহের তারিখ ১১ আগস্ট ২০১১।  "Annual Estimates of Resident Population Change for Incorporated Places 2010 to 2013"। United States Census Bureau। ২০১৬-০১-১৯ তারিখে মূল থেকে আর্কাইভ করা।  Dollar, Ernest। "Morrisville History"। ২০০৮-০৫-১২ তারিখে মূল থেকে আর্কাইভ করা। সংগ্রহের তারিখ ২০১০-০৬-১৬।  "Geographic Identifiers: 2010 Demographic Profile Data (G001): Morrisville town, North Carolina"। U.S. Census Bureau, American Factfinder। সংগ্রহের তারিখ ডিসেম্বর ৩০, ২০১১।
ইনক্রেডিবলস ২

ইনক্রেডিবলস ২ হলো একটি মার্কিন কম্পিউটার-এনিমেটেড সুপারহিরো চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স দ্বারা পরিবেশিত। চলচ্চিত্রটি ব্র্যাড বার্ড দ্বারা লিখিত ও পরিচালিত। চলচ্চিত্রটি হলো দ্য ইনক্রেডিবলস-এর অনুবর্তী চলচ্চিত্র এবং ফ্রাঞ্চাইজিটির দ্বিতীয় পূর্ণ্যদৈর্ঘ্য অংশ। চলচ্চিত্রটির কাহিনি পার পরিবারের উপর কেন্দ্রিত এবং তাদের সুপারহিরোদের জন্য জনগণের মাঝে বিশ্বাসের পুনঃস্থাপনের চেষ্টা, তাদের পরিবারের ভারসাম্য বজায় রাখা এবং সকল জনসাধারণকে সুপারহিরোদের বিরুদ্ধে পরিবর্তন করার উদ্দেশ্যের সাথে এক নতুন শত্রুর সাথে লড়াই করার কাহিনিসূত্র অনুসরণ করে। প্রথম চলচ্চিত্র থেকে ক্রেইগ টি. নেলসন, হলি হান্টার, স্যারা ভোয়েল এবং স্যামুয়েল এল. জ্যাকসন তাদের ভূমিকায় পুনরাবৃত্তি করেন। এই শ্রেষ্ঠাংশের তালিকায় নতুনদের মধ্যে রয়েছেন হাকালবেরি মিলনার, বব ওডেনকার্ক, ক্যাথরিন কিনার এবং জনাথন ব্যাঙ্কস। এছাড়াও, মাইকেল জ্যাকিনো এই চলচ্চিত্রের সুর প্রদানের জন্য পুনরাবৃত্তি করেন। "Incredibles 2 (2018)"। Box Office Mojo। সংগ্রহের তারিখ জানুয়ারি ১৪, ২০১৯।  Tom Brueggemann (জুন ১৭, ২০১৮)। "Pixar to the Rescue! 'Incredibles 2' Sets Records, and Revives Hope for the Summer Box Office"। IndieWire। সংগ্রহের তারিখ জুন ১৮, ২০১৮।  Anousha Sakoui; Leslie Patton (জুন ১৬, ২০১৮)। "'Incredibles 2' Smashes Record, a Balm for Disney After 'Solo'"। Bloomberg। সংগ্রহের তারিখ জুন ১৮, ২০১৮।  উইকিউক্তিতে ইনক্রেডিবলস ২ সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে ইনক্রেডিবলস ২ (ইংরেজি) অলমুভিতে ইনক্রেডিবলস ২ (ইংরেজি)
সিদ্দিকুর রহমান সরকার

সিদ্দিকুর রহমান সরকার বাংলাদেশ সেনাবাহিনীর অবসরপ্রাপ্ত দুই তারকা জেনারেল এবং প্রকৌশলী। তিনি বর্তমানে রাজধানী উন্নয়ন কর্তৃপক্ষের চেয়ারম্যান হিসেবে দায়িত্ব পালন করছেন। পূর্বে তিনি মিলিটারি ইনস্টিটিউট অব সায়েন্স এ্যান্ড টেকনোলজির কমান্ড্যান্ট হিসেবে দায়িত্ব পালন করেন। সিদ্দিকুর রহমান সরকার ১০ আগস্ট ১৯৬৩ সালে পূর্ব পাকিস্তানের নরসিংদীতে (বর্তমানে বাংলাদেশ) জন্মগ্রহণ করেন। ২২ জানুয়ারি ১৯৮২ সালে বাংলাদেশ সামরিক একাডেমিতে যোগ দেন। ২৩ ডিসেম্বর ১৯৮৩ সালে বাংলাদেশ সেনাবাহিনীর প্রকৌশলী পদে কমিশন লাভ করেন। বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। তিনি ডিফেন্স সার্ভিসেস কমান্ড এন্ড স্টাফ কলেজ, বাংলাদেশ জাতীয় বিশ্ববিদ্যালয় ও ভারতের ওসমানিয়া ইউনিভার্সিটি থেকে স্নাতক হন। তিনি বাংলাদেশ সেনাবাহিনীর বেশ কয়েকটি পোস্টে কমান্ড করেন। বাংলাদেশ সীমান্তরক্ষী বাহিনীর একটি ব্যাটালিয়ন ১৬ ইঞ্জিনিয়ার কনস্ট্রাকশন ব্যাটালিয়ন কমান্ডার হিসেবে দায়িত্বপালন করেছেন। জানুয়ারী ২০১১ থেকে ৩১ ডিসেম্বর ২০১২ পর্যন্ত এবং ১৪ জানুয়ারী ২০১৩ থেকে জুন ২০১৩ পর্যন্ত এরিয়া কমান্ডার, লজিস্টিকস এরিয়াতে ১৪তম স্বাধীন প্রকৌশলী ব্রিগেডর অধিনায়ক হিসাবে দায়িত্ব পালন করেন। ১ জানুয়ারী ২০১৩ সালে মেজর জেনারেল হিসেবে পদোন্নতি দেওয়া হয়। ২০১৩ সালের জুনে মিলিটারি ইনস্টিটিউট অব সায়েন্স এ্যান্ড টেকনোলজির কমান্ডার এবং বাংলাদেশ সেনাবাহিনীর ইঞ্জিনিয়ার ইন চীফ আগস্ট ২০১৫। ৪ এপ্রিল ২০২৪ সালে সিদ্দিকুর রহমান সরকারকে রাজধানী উন্নয়ন কর্তৃপক্ষের চেয়ারম্যান হিসেবে দুই বছরের চুক্তিভিত্তিক নিয়োগ দেওয়া হয়। তিনি দুটি উল্লেখযোগ্য পুরস্কার পেয়েছেন বাংলাদেশ রাইফেলস বিদ্রোহের পর সেক্টর কমান্ডার হিসাবে ভূমিকায় রাষ্ট্রপতি বর্ডার গার্ড পদক। সেনাবাহিনী থেকে সেনা গৌরব পদক (২০১১ থেকে ২০১২ সাল)। "Padma Bridge: Expansion of 55km link road starts"। thedailystar.net। The Daily Star। ১৮ নভেম্বর ২০১৬। সংগ্রহের তারিখ ২১ ডিসেম্বর ২০১৬।  "Flying fine"। thedailystar.net। The Daily Star। ১৬ ফেব্রুয়ারি ২০১৪। সংগ্রহের তারিখ ২১ ডিসেম্বর ২০১৬।  Haque], MIST ICT Directorate (ict.mist.ac.bd) [Humayon Kabir Pavel & Mazharul (৩০ মে ২০১৫)। "Maj Gen Md Siddiqur Rahman"। Department of Naval Architecture and Marine Engineering (NAME)। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৬।  "রাজউকের নতুন চেয়ারম্যান মেজর জেনারেল (অব.) সিদ্দিকুর রহমান"। ডেইলি স্টার বাংলা। ৪ এপ্রিল ২০২৪। সংগ্রহের তারিখ ৪ এপ্রিল ২০২৪।
সিদ্দিকুর রহমান (দ্ব্যর্থতা নিরসন)

মাহমুদুর রহমান বলতে যাদেরকে বোঝানো হতে পারে; সিদ্দিকুর রহমান –বাংলাদেশের গল্‌ফ খেলোয়াড়। সিদ্দিকুর রহমান (অভিনেতা) –বাংলাদেশের টেলিভিশন নাটকের একজন অভিনেতা। সিদ্দিকুর রহমান (মানিকগঞ্জের রাজনীতিবিদ) –মানিকগঞ্জ-১ আসনের সাবেক সংসদ সদস্য। সিদ্দিকুর রহমান (মুন্সিগঞ্জের রাজনীতিবিদ) –অবিভক্ত ঢাকা-৭ আসনের সাবেক সংসদ সদস্য। সিদ্দিকুর রহমান (পটুয়াখালীর রাজনীতিবিদ) –অবিভক্ত পটুয়াখালী-২ আসনের সাবেক সংসদ সদস্য। সিদ্দিকুর রহমান (ভোলার রাজনীতিবিদ) –তৎকালীন বাকেরগঞ্জ-৪ ও ভোলা-২ আসনের সাবেক সংসদ সদস্য। মোহাম্মদ সিদ্দিকুর রহমান –মন্ত্রিপরিষদ বিভাগের সাবেক সচিব ও ব্রাহ্মণবাড়িয়া-৫ আসনের সাবেক সংসদ সদস্য। মো. সিদ্দিকুর রহমান –বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সাবেক সভাপতি ও স্টার্লিং গ্রুপের চেয়ারম্যান। সিদ্দিকুর রহমান সরকার –বাংলাদেশ সেনাবাহিনীর দুই তারকা জেনারেল এবং প্রকৌশলী। ১৪তম স্বাধীন প্রকৌশলী ব্রিগেড কমান্ডার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
টি এম জোবায়ের

টি এম জোবায়ের বাংলাদেশের একজন অবসরপ্রাপ্ত মেজর জেনারেল এবং জাতীয় নিরাপত্তা গোয়েন্দা সংস্থার (এনএসআই) এর সাবেক মহাপরিচালক। এনএসআই হলো গণপ্রজাতন্ত্রী বাংলাদেশের প্রধান ও স্বাধীন আন্তর্জাতিক গোয়েন্দা সংস্থা। ২০১১ সালে তিনি জাতীয় নিরাপত্তা গোয়েন্দা সংস্থার (এনএসআই) পরিচালক হিসেবে দায়িত্ব পালন করেন। তিনি সন্ত্রাসের বিরুদ্ধে যুদ্ধের দিকে দৃষ্টি নিবদ্ধ করেন এবং হিজবুত তাহরীরকে দক্ষিণ এশিয়ায় সন্ত্রাসী সংস্থার মধ্যে সবচেয়ে বড় হুমকি বলে মনে করেন। ২০১৮ সালের ৩১ জুলাই জাতীয় নিরাপত্তা গোয়েন্দা সংস্থার (এনএসআই) মহাপরিচালক নিযুক্ত হন। তিনি মেজর জেনারেল মো. শামসুল হকের স্থলাভিষিক্ত হন। দীর্ঘ ৬ বছর দায়িত্ব পালনের পর ২০২৪ সালের ৩১ মার্চ তাকে এক প্রজ্ঞাপনের মাধ্যমে বাংলাদেশ সেনাবাহিনীতে প্রত্যাবর্তন করানো হয়। "RAB, NTMC chiefs contradict home minister"। New Age (ইংরেজি ভাষায়)। সংগ্রহের তারিখ ২ মে ২০১৯।  BanglaNews24.com। "এনএসআই'র নতুন মহাপরিচালক জোবায়ের"। banglanews24.com (ইংরেজি ভাষায়)। সংগ্রহের তারিখ ২০১৯-০৬-১৮।  ডটকম, জ্যেষ্ঠ প্রতিবেদক বিডিনিউজ টোয়েন্টিফোর। "জেনারেল জোবায়ের এনএসআইর নতুন ডিজি"। bangla.bdnews24.com। ২০১৮-০৮-০১ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৮।  "Extremist Spectre"। outlookindia.com/। সংগ্রহের তারিখ ২ মে ২০১৯।  "Tahrir seen as biggest threat"। The Daily Star (ইংরেজি ভাষায়)। ২৭ সেপ্টেম্বর ২০১১। সংগ্রহের তারিখ ২ মে ২০১৯।  "এনএসআই'র নতুন ডিজি জোবায়ের"। jagonews24.com (ইংরেজি ভাষায়)। সংগ্রহের তারিখ ২০১৯-০৬-১৮।  "Major General TM Jobayer named NSI Director General"। bdnews24.com। সংগ্রহের তারিখ ২ মে ২০১৯।
কিশোর নাটক

কিশোর কিশোরীদের কে প্রধান চরিত্র কিংবা দর্শক হিসেবে বিবেচনা করে যেসকল নাটক নির্মাণ করা হয় সেগুলোই কিশোর নাটক বা কিশোরনাট্য নামে পরিচিত। ১৯৯০ সালে ফক্স ব্রডকাস্টিং কোম্পানির বেভারি হিলস ৯০২১০ এর ব্যাপক জনপ্রিয়তার মাধ্যমে ধারণাটি সামনে আসে। সিরিজটি ব্যবসাসফল হওয়ায় পরবর্তীকালে নির্মাতা ও গল্পলেখকরা বিষয়টি নিয়ে আরো কাজ করতে মনোযোগী হয়। বাংলাদেশে কিশোর নাটক নির্মাণ এখনো ততটা অগ্রসর নয়। বাংলাদেশে সাম্প্রতিক সময়ে বৈশাখী টিভি হ্যাপী লজ নামে একটি কিশোর ধারাবাহিকের প্রচার করছে। হা কা রবিন ভূতের বাচ্চা সোলায়মান "শিশু কিশোর ধারাবাহিক নাটক 'হ্যাপি লজ' | কালের কণ্ঠ"। Kalerkantho। সংগ্রহের তারিখ ২০১৯-০৭-১৯।  ডেস্ক, বিনোদন। "বৈশাখী টেলিভিশনে শিশু-কিশোরদের ধারাবাহিক হ্যাপী লজ"। DailyInqilabOnline (ইংরেজি ভাষায়)। সংগ্রহের তারিখ ২০১৯-০৭-১৯।